dh-unibe/image-text_koenigsfelden-charters-post-1500 huggingface dataset:
Ich, Heinrich Wienner, schultheisse ze Brugge, ✳ tuͦn chunt ✳ allen den, die disen brief ansehent, lesent oder hoͤrent lesen nu oder
har nach, ✳ das fùr mich kâm, da ich sas ingerihtes wis an miner hˀren stat, der hˀtzogen von ✳ Osterich, ✳ froͧ Anne Ysenbartin mit Heinrich, der ir bruͦders Johans, des smides, seligen, sun was, ✳ der ir mit ✳ urteild ze vogt geben wart, ✳ und
gab uf Walther von ✳ Uppenfar, ✳ der oͧch die selben gabe emphieng an miner frowen ✳ ✳ der epthissenn und des conventz
stat ze Chungesfeld, ✳ lidig und ler, was si hetti von eigen und von erbe, ✳ und das selbe guͦt niemer anzesprechenne ✳
weder an geistlichem noch an weltlichem gerichte, ✳ und geviel oͧch mit gesamnoter ùrteild, das du gabe dur recht wol
kraft moͤht han nu und her nach. ✳ und des ze einem offenne urchùnde und gezùgsami der dinge, so da vor geschribē
stant, gib ich, der vorgnante Heinrich Wienner, schultheisse ze Brugge, disen brief, besigelt mit minem eigenen ingesigel. ✳
dis geschach und dirre brief wart gegeben, ✳ do ze gegen waren die erben lùte, die hie nach geschriben stant: ✳ Johans
Bûlli, ✳ Ruͦdolf Vinseler, ✳ Heinrich von Hotwile, ✳ Johans ✳ von Hotwile, ✳ Ruͤdegˀ ✳ Rot, ✳ Ruͦdi Hirseli, ✳ Johans zer Mùli, ✳ Joh̄
Bluͦmo, ✳ Ruͤdegˀ Schetwin ✳ und anderr erberr lùte gnuͦg, ✳ do man zalte von ✳ Christes gebùrt drùcehenhundert
jare, dar nach in dem drizigostem jare, an sant Johans tag ze sungiht. ✳
Königsf. 113
1330 ✳
ùbˀ Isenbartinen guͦt
✳ j ✳
Staatsarchiv
AARGAU
K ✳ T ✳ 68 ✳